จากครู นางฟ้า นักเขียน ผู้พิพากษา ถึงนักแสดงบรอดเวย์ ค้นความคิด จิตสุภา วัชรพล
หลายเรื่องหลายคนไม่รู้ ไม่ใช่เพราะเป็น ความลับ แต่คนไม่เคยถาม เพราะดูจากสีหน้าท่าทางที่ยิ้มแย้ม เธอก็พร้อมจะตอบทุกเรื่อง ทุกอย่าง ตอบทุกคำถามแบบมั่นใจ สไตล์ Working Woman,ในวันที่ไทยรัฐยุคใหม่ ปรับทัพขยับอีกครั้งจนหลายคนสังเกตถึงการเปลี่ยนแปลงได้ เรามีโอกาสได้สัมภาษณ์ นิค จิตสุภา วัชรพล เจ้าหน้าที่บริหารสายงานกลยุทธ์และการตลาด บริษัท ทริปเปิล วี บรอดคาสท์ จำกัด ผู้บริหารสถานีโทรทัศน์ไทยรัฐทีวี ทุกเรื่อง ตั้งแต่เรื่องส่วนตัว แนวคิด วิธีคิดในการทำงาน ,ผู้หญิงเก่ง สบายๆ รถไฟฟ้าก็นั่งได้ ยิ้มง่าย คุยง่าย และที่สำคัญไม่ถือตัว   ,เบรกแรก - จากครู แอร์โฮสเตส ผู้พิพากษา นักเขียน ถึงนักแสดงบรอดเวย์ ,ที่ห้องทำงานโล่งกว้างชั้น 13 หลังประตูบานใหญ่เป็นจุดที่เรานัดหมาย ด้านในมีทีวีขนาดกะทัดรัดอยู่ริมผนัง มองตรงไปด้านหน้าเป็นวิวคล้ายพาโนรามาที่สามารถมองเห็นรถรา ฝนฟ้า และบรรยากาศของ ถ.วิภาวดีฯ ได้อย่างชัดแจ๋ว เราเดินตีคู่กันมา เธอขอเวลาดูความเรียบร้อยนิดหน่อย แล้วก็หย่อนตัวลงบนโซฟาสีดำ ด้วยท่าทางสบายๆ แล้วความฝัน ความหลังในวัยเยาว์ก็ย้อนพรั่งพรู  ,ตอนประถมฝันอยากเป็นครู แอร์โฮสเตส พอมัธยมฝันอยากเป็นผู้พิพากษา ฝันอยากเป็นนักเขียน พอเข้ามหาลัย ก็ฝันอยากเป็นนักแสดง บรอดเวย์ ฝันไปเรื่อย ตามประสบการณ์ของช่วงชีวิต,นิคบอกว่า แม้ในปัจจุบันก็ฝันอยากเป็นนักแสดงละคร บรอดเวย์ อยู่ แต่ชอบงานบริหาร เพราะรู้สึกว่าสนุกกับการบริหาร และก็ยังอยากเป็นนักเขียนอยู่ลึกๆ แต่ก็แอบขี้เกียจเขียนเพราะว่าไม่มีเวลา เป็นข้ออ้างมากๆ ประโยคหลัง เธอยิ้มแซวตัวเอง,นิคเคยไปแคสต์เป็นนักแสดงของพี่บอย ถกลเกียรติ วีรวรรณ ด้วย เรื่อง ข้างหลังภาพ ที่พี่บี้ สุกฤษฎิ์ (วิเศษแก้ว) เป็นพระเอก ผ่านเข้าไปแล้วรอบหนึ่งด้วย แต่ตอนนั้นก็สมัครงานประจำที่โอกิลวี่ก็ชั่งใจอยู่ เพราะว่าถ้าไปเล่น อองซอม ในละครเวที มันเรียกร้องเวลาเราเยอะมาก อาจจะกระทบกับแผนในการเรียนต่อในชีวิต ,ปกติเป็นคนคิดมาก - นิคบอกแบบนั้น เป็นไมเกรนตั้งแต่ ม.1 ม.2 เป็นคนคิดมากโดยนิสัย แคร์ความรู้สึกคนรอบข้างค่อนข้างเยอะ ตอนเรียน ป.ตรี ที่จุฬาฯ เรียนมาร์เก็ตติ้งแล้วรู้สึกชอบงานทางด้านนี้ แต่ลึกๆ แอบเสียดายที่ไม่ได้เรียนนิเทศฯ และแอบเสียดายที่ไม่ได้เรียนอักษรฯ นิคบอกว่าเป็นคนเลือกไม่ได้ว่าต้องการจะทำอะไรกับชีวิตเหมือนกัน คือชอบไปหมด ,ถามว่าสิ่งที่เราเป็นอยู่วันนี้เป็นสิ่งที่เราเลือกเองหรือคนรอบข้างเลือกให้เรา ตอนที่เลือกคณะไม่รู้ว่าทำไมถึงเลือกบัญชีอันดับหนึ่ง พอกรอกคะแนนเลือกแล้วต้องส่งไปรษณีย์ สมัยเอนทรานซ์ ก็ภาวนาว่าให้ตัวเองได้ที่ 2 เพราะอันดับ 2 เลือกนิเทศฯ ไว้ แต่ปรากฏว่าคะแนนได้ที่ 1 ก็เลยได้เรียนบัญชี ,ชีวิตสาวบัญชีเป็นอย่างไร ?, ,นิคเป็นเด็กกิจกรรม เธอว่าดูมันขัดกันไหมน่ะเหรอ ที่อื่นเป็นยังไงไม่รู้แต่บัญชีที่จุฬาฯ ภาคบัญชี บัญชี กับภาคบัญชี บริหาร นิคเรียนบัญชีบริหารธุรกิจทั่วๆ ไป เอกการตลาด ปี 3 เลือกภาคการตลาด,ชีวิตการเรียนเป็นวิชาบัญชี ไม่ดี เพราะว่าตอน ม.ปลาย เรียนศิลป์ฝรั่งเศส แล้วตอนที่เอนฯ มีสอบเลข 1 เลข 2 เพื่อเข้าบัญชี เราก็ใช้วิธีการ ทิ้งดิ่ง คือดินสอฝน ก.10 ข้อ ข.10 ข้อ เพราะว่าไม่รู้เรื่องเลข เข้าบัญชีมาได้เพราะว่าการ ทิ้งดิ่ง (หัวเราะ) นี่แหละ แต่คะแนนวิชาอื่นก็ช่วยฉุดเราขึ้นมาเพราะพวกศิลป์คำนวณช่วย,ชีวิตวัยเรียนเป็นแบบไหน สนุกไหม เหมือนตอนนี้ไหม - สนุกคนละแบบ นิคเพื่อนเยอะ แต่ไม่ได้ปาร์ตี้ตามผับมาก ปาร์ตี้กับเพื่อนที่มหาวิทยาลัย ไปบ้านเพื่อนหรือบ้านตัวเองบ้าง ,นิคเป็นผู้หญิงเรียบร้อยนะ เธอหยุดคิด ยิ้มมองหน้าและย้ำว่า ทุกวันนี้ก็ยังเป็นผู้หญิงที่เรียบร้อยอยู่ เพียงแต่กล้าพูดอะไรตรงๆ กล้าพูดคำไม่สุภาพตรงๆ เพราะเพื่อนเป็นตุ๊ด เป็นเกย์ก็เยอะ เป็นผู้ชายก็เยอะ ก็ไม่ได้แคร์เรื่องพูดหยาบเท่าไร,เรียบร้อยของหมายถึงมีสัมมาคารวะ รู้จักกาลเทศะกับผู้ใหญ่ เธอให้คำจำกัดความคำว่าเรียบร้อย ,เบรกที่ 2 - ชีวิตจริง ชีวิตสื่อมวลชน,รู้ตัวเมื่อไหร่ว่าต้องมารับหน้าที่ตรงนี้ นิคบอกว่า ตั้งแต่เด็กเหมือนกับพี่เนียร์ (วัชร วัชรพล) ว่ายังไงก็ต้องมาตรงนี้ เด็กๆ เราก็นั่งสอดไส้หนังสือพิมพ์กัน ตกเย็นก็วิ่งเล่นหลังโรงพิมพ์ ขับรถกอล์ฟวนอยู่ในนี้,พูดว่ามันอยู่ในสายเลือดก็ได้ เพราะเรารู้สึกภูมิใจกับตรงนี้,หน้าที่ที่รับผิดชอบปัจจุบัน นิคยอมรับว่า รับงานเยอะมาก เรื่องการขาย การตลาด โดยโฟกัสไปที่กลยุทธ์ในภาพรวมของธุรกิจไทยรัฐทั้งหมด แต่น้ำหนักอยู่ ไทยรัฐทีวี กับ ไทยรัฐออนไลน์ เป็นหลัก หนังสือพิมพ์เข้าไปเกี่ยวข้องบางๆ พยายามผลักดันบางเรื่องที่ทำไ้ด้,เอาจริงๆ นิคทำข่าวไม่เป็น ไม่เคยเขียนข่าว แต่อยากรู้ อยากเรียน รู้ว่าตัวเองมีความเข้าใจในอาชีพของการเป็นนักข่าว ทุกครั้งที่เกิดเหตุการณ์ใหญ่ๆ หรือ เบรกกิ้งนิวส์ ทุกครั้งเรารู้สึกอยากลงไปช่วยทีมข่าวทำข่าวทุกครั้ง แต่ก็ด้วยความไม่เป็น ถ่ายภาพก็งูๆ ปลาๆ ไม่รู้เรียกว่าอะไร แต่คิดว่าในสายเลือดเราเป็นคนสื่อ 100% ,ดังนั้นจึงตอบคำถามที่ว่าก่อนมาทำงานตรงนี้ เรามีสติ รู้ตัวมาตลอด การตัดสินใจเมื่อ 3 ปีที่แล้วเข้ามาเร่ิมทำงาน (อายุ 25 ปี) เป็นการตัดสินใจของตัวเองทั้งหมด เข้ามาดู ไทยรัฐออนไลน์ ก่อน ตอนนั้นยังไม่มี ไทยรัฐทีวี ก่อนจะเข้าไปในกระบวนการประมูลอะไรใหญ่โต จนถึงทุกวันนี้ ก็มีส่วนในกระบวนการตัดสินใจตอนนั้นด้วยว่า ,จะทำหรือไม่ทำ ที่สุดก็ทำ ,วงการนี้สวยงามที่คาดฝันไหม? - ไม่ค่ะ เธอตอบเร็ว ตอนนั้นไม่ได้คาดหวังว่าจะเจออะไรเยอะแยะมากมายแบบนี้ไปหมด ไม่ได้เคยคิดว่า ชีวิตนี้จะได้มาเรียนรู้อะไรเยอะแยะมากมายภายในระยะเวลา 2-3 ปี แต่ถามว่าดีใจที่มีโอกาส แฮปปี้ไหมกับชีวิตที่เป็นอยู่กับหน้าที่ความรับผิดชอบที่ทำอยู่นี้ ตอบว่า ,แฮปปี้มาก คำตอบนี้เธอยิ้มอย่างเปิดเผย และย้ำว่า ไม่รู้ว่าหนักไปไหม แต่รู้ว่าหนัก แต่คิดว่ายังมีอีกหลายคนที่คิดว่าทำงานหนักแบบนี้ แต่หนักของแต่ละคนก็คงไม่เท่ากันหรือเหมือนกัน หนักของบางคนอาจจะต้องปากกัดตีนถีบอีกแบบหนึ่ง ซึ่งอันนั้นก็หนักมาก แต่สำหรับเราคิดว่าไม่หนักเกินไป แต่เป็นภาระที่หนัก,ความหนักและความเครียดมันอยู่กับเรา 24 ชั่วโมงไหม - ผู้บริหารวัย 28 บอกว่า 24 ชั่วโมงมาก นอนก็ฝันเป็นเรื่องงาน (หัวเราะ) ฝันว่ามอบหมายงานเรื่องนี้ให้หรือยัง วันดีคืนดีฝันว่าไอ้คนนี้มันจะเดินมาลาออกโว้ย (หัวเราะดัง) เราก็จะพูดว่าอะไร มันอยู่กับเราตลอด นี่ก็ผมหงอกไปหลายเส้นแล้ว,มันเป็นภาระที่หนักสำหรับนิคนะแต่ไม่รู้สึกว่ามันเป็นด้านลบ เข้าใจและยอมรับว่าเรามีความรับผิดชอบอันใหญ่หลวง มีความท้าทายรออยู่มากมาย มีคนเดินตามหลังอยู่มากมาย แต่ขอบคุณที่ได้ทำ เธอย้ำคำท้ายน้ำเสียงมุ่งมั่น มุ่งมั่นเหมือนสายตา,เบรก 3 - ไทยรัฐทีวี เครียด กดดัน ความท้าทายท่ามกลางพายุ,ชวนคุยลงลึกเรื่องงานที่ว่าด้วยความคาดหวัง ไทยรัฐทีวี สิ่งที่เผชิญมา 2-3 ปี มีคนตั้งความหวังไว้สูงเวลาที่ไทยรัฐจะทำอะไร เครียดไหม กดดันไหม ผู้บริหารหญิงรุ่นใหม่ตอบเอาไว้อย่างนี้,ในมุมของนิค ความเครียดของนิคมาจากการว่านิคเป็นคนโคตรจะตั้งใจ เวลาจะทำอะไรสักอย่างเราใส่เต็ม มีเท่าไรใส่เท่านั้น ถ้าจะเครียด เกิดจากการกดดันตัวเอง(คิด) หรือเปล่าไม่รู้ แต่มันเป็นความเครียดที่จะต้องทำมันให้ได้ ทำมันให้ได้ดี แต่ไม่ได้รู้สึกเครียดใจฝ่อ เมื่อไหร่จะจบๆ ไม่ใช่แบบนั้น มันสนุก ท้าทาย แต่เหนื่อย และเครียดคือ ไม่ได้อย่างใจ ในบางเรื่องทำไมไม่เสร็จสักทีเรื่องนี้ มันไม่ใช่กดดัน แต่หงุดหงิดรำคาญ ทำไมมันไม่เสร็จ ไม่ได้อย่างใจฉัน ,คุณเป็นคนเร็ว? - ใช่ นิคเป็นคนเร็ว แต่ธรรมชาติทุกคนก็ไม่ได้แบบนั้นก็เข้าใจมากขึ้น ตั้งแต่มาทำงานเรารู้สึกตกผลึกในสัจธรรมชีวิตทุกวันมากขึ้นเรื่อยๆ,วันนี้ไทยรัฐทีวีก็ยังไม่ได้เป็นแบบที่เราคาดหวัง เพราะว่าสิ่งที่คาดหวังเราต้องติด 1 ใน 5 หรือ 1 ใน 3 เอาจริงๆ ที่สุดแล้วทุกคนหวังจะเป็นที่ 1 ในทุกสนามแข่งที่ตัวเองลงแข่ง แต่ก็ไม่อยาก ไม่ใช่คน aggressive แล้วไม่ใช่คนที่พูดๆ รอให้ผลงานเป็นเครื่องพิสูจน์ดีกว่า ซึ่งทุกสิ่งทุกอย่างที่ทำมันออกมาจากความตั้งใจทุกอย่างล้วนๆ,ความคาดหวังกับไทยรัฐทีวีวันนี้เคลื่อนย้ายจากเดิมไหม? - ในระยะอันใกล้ เป้าหมาย 3 ปีก็ต้องการแบบนั้น เป็นเป้าหมายที่บอกกับทีมงานเพื่อให้มีหลักในการเดินไปให้ถึงฝั่ง ถามว่านิคตั้งเป้าให้มากกว่านั้นก็ได้ ตั้งให้เป็นที่ 1 ภายใน 3 ปีก็ตั้งเป้าได้ แต่กลับมาดูในโลกแห่งความเป็นจริงว่าทำได้มากน้อย ,โลกแห่งความเป็นจริงมันโหดร้าย ? ใช่ค่ะ นิคยิ้มและบอกว่า มันยังมีกลยุทธ์หมัดเด็ดทั้งบนดิน-ใต้ดินเต็มไปหมด ซึ่งมันก็ใช้เวลาในการเรียนรู้หรือเข้าไปเปลี่ยนแปลง หรือเข้าไปทำอะไรสักอย่าง,ช่วง 4 : เจาะผังไทยรัฐทีวี ทิ้งวาไรตี้ เน้นข่าวใช่หรือไม่ เพราะอะไร? ,พูดถึงผังรายการทีวี ที่หลายคนอยากรู้ ล่าสุดหากดูขณะนี้มีการเปลี่ยน วาไรตี้ เกมโชว์ และรายการที่เน้นความบันเทิงที่เคยมีมากมาย หันมาเน้นน้ำหนักให้กับข่าวเป็นจุดขาย คำถามก็คือเกิดอะไรขึ้น ,ทำไมถึงทิ้งวาไรตี้มาเอาข่าว? - ก็ไม่เชิงทิ้ง เรียกว่าโฟกัสให้ถูกจุดมากกว่า ต่อยอดความสำเร็จในสิ่งที่เราทำมาได้ดีและมาถูกทางแล้ว นั่นก็คือ ข่าว กับ กีฬา ถามว่าทิ้งวาไรตี้เลยไหม ไม่ได้ทิ้ง แพลนปีหน้าจะมีละครเสริมเข้ามาในหมวดวาไรตี้ บันเทิง,เรียกว่า โฟกัสกำลังคนข้างในลงไปในจุดที่เรามีโอกาสจะวิน (ชนะ) มีโอกาสจะขึ้นมาเป็นที่ 1 ได้ ในเซ็กเมนต์นั้นๆ เราเลือกต่อยมากขึ้น,เมื่อก่อนอาจจะเหวี่ยงหว่านไปหมด เธอยอมรับและว่า ขึ้นช่องมา มันไม่มีโนว์ฮาว เพราะเราเกิดมาไม่เคยทำทีวี ยอมรับว่าการลองผิดลองถูก เราไม่รู้ว่าแฟนไทยรัฐจริงๆ ต้องการอะไร วันนี้เราเริ่มเห็นแล้วว่าคนเป็นคอข่าวของเราเขาชอบลักษณะแบบไหนก็โฟกัสได้มากขึ้นค่อยๆ เข้าที่เข้าทางขึ้น,กำลังกายก็เล่นเอาเข้าโรงพยาบาลไปปีละรอบ ส่วนกำลังใจหมดไปเป็นพักๆ แต่ก็ถูกเติมขึ้นมาเรื่อยๆ ภูมิคุ้มกันก็แข็งแรงมากขึ้น กำลังทุนทรัพย์ก็หมดไปส่วนหนึ่ง อันนี้เป็นสาเหตุให้เครียดเพราะเอาทรัพย์สินของตระกูลมาใช้  ,ถามว่าจุดอะไรที่อยากจะเพิ่ม?, ,บุคลากรทั้งเบื้องหน้าเบื้องหลัง นิคกำลังพยายามทั้งปั้นคนขึ้นมาใหม่ทั้งซื้อตัวคนเก่งๆ มา เพราะว่าระยะยาวของแบรนด์ไทยรัฐ นิคก็อยากได้คนที่เป็นเลือดสีเขียว เลือดไทยรัฐจริงๆ ซึ่งต้องใช้เวลา,ตอนนี้เห็นแววเลือดสีเขียวไหม ตอบได้ว่าเห็นบางคน แต่ช่วงที่ผ่านมา การผลักดัน การปั้นผู้ประกาศเรายังไม่ได้ทำจริงจังมากนัก ตอนนี้ก็เพิ่งจะมีทีมขึ้นมาใหม่ มารับหน้าที่บริหารจัดการศิลปินของช่องโดยเฉพาะ ฉะนั้นหลังจากนี้ก็น่าจะเห็นมูฟเมนต์ที่เป็นระบบระเบียบมากขึ้น มีแนวทางการทำงานชัดเจนมากขึ้น,ถามว่าตั้งเป้าไว้ไหม - เป้ามีหลายรูปแบบ มีทั้งเป้าที่กลับมาเป็น ตัวเลข ซึ่งเป็นระยะยาวเพราะมันคือธุรกิจใหม่ในการลงทุน เป้าเชิงในหัวผู้บริ โภคคิดว่า มันเป็นเป้าหมายระยะสั้น นั่นเป็นสาเหตุที่ปีหน้าเราเลือกที่จะโฟกัสน้ำหนักไปที่ข่าวมากขึ้น เพื่ออย่างน้อยในหัวคนไทย ไทยรัฐทีวีก็มี จุดยืน กับอะไรบางอย่าง ,ส่วนการหันมาให้น้ำหนักกีฬา? นิคบอกว่า, ,เป็นคอนเทนต์อีกประเภทหนึ่งแล้วมันก็เกิดขึ้นมาจากทั้ง 2 ความตั้งใจและการที่เรามองเห็นเทรนด์หรือช่องว่างทางการตลาด แล้วเกิดจากความฟลุก ความโชคดีด้วย โดยเริ่มมาจากฟุตบอลแดงเดือด,เราคิดว่าน่าจะต้องได้รับความนิยมถล่มทลายแน่นอนเลยซื้อมาทั้งหมด 3 คู่จาก CTH กระแสเริ่มมาเพราะว่าทำรายการเปิดหัว ปิดท้าย มีการเพิ่มมูลค่าคอนเทนต์ด้วยการใส่ immersive เทคโนโลยีลงไปเกิดขึ้นมาเป็นกระแส คนก็เร่ิมพูดถึงช่องในเรื่องฟุตบอล ต้นปีนี้เราก็ไปเอาลิขสิทธิ์ฟุตบอลคิงส์คัพมาถ่ายทอดเอง,นิคบอกความโชคดีคือพี่โก้และชุดนี้คว้าถ้วย AFF Suzuki Cup (2014) มา ส่งผลให้ฟุตบอลไทยได้รับความนิยมมากขึ้นหลายเท่า ระหว่างนั้นเราก็ไปคุยกับสมาคมฯ เพื่อซื้อลิขสิทธิ์ฟุตบอลไทยไปบอลโลก แล้วมันก็ได้จังหวะที่เราได้ถ้วย AFF พอดี,เหมือนเรามาถูกทาง ตอนนี้ฟุตบอลเหมือนเป็นตัวที่ทำรายได้ดีที่สุดให้กับสถานี เราก็ค่อยๆ เพิ่มอัตราขายโฆษณาค่อยๆ ขึ้น ตอนนี้เกินแสนแล้ว เอเจนซี่ก็เชื่อมั่นในตัวเรา สาวมั่นทายาทวัชรพลรุ่น 3 กล่าว  ,ช่วงที่ 5 : ลีกอังกฤษ ฟุตบอลไทย สู่มวยไทย และเรือยาว,ใช่ ไม่แปลก เมื่อรู้ว่ากีฬาเป็นเรื่องของมหาชน การถ่ายทอด มวย และ เรือยาว จึงถือกำเนิดขึ้นมาในช่องไทยรัฐทีวี,นิคบอกว่า มวยเกิดจากความตั้งใจ เริ่มจากมีคนเอาโปรเจกต์มวยมาเสนอแล้วก็ตกลงกัน เราก็ให้ผู้ผลิตไปขายเอเจนซี่ก่อน กลับมาบอกว่าเขาขอดีเลย์เพราะขายไม่ทัน เลยตกลงว่า ถ้างั้นจัดเองดีกว่า จึงเกิดเป็น สุดยอดมวยไทยรัฐ ขึ้นมา,ที่จริงมีโปรโมเตอร์มวยมาคุยกับเรามากมายแทบทุกค่าย เสนอหลายโปรแกรม จนในที่สุดเราก็เลือกคุณทรงชัย รัตนสุบรรณ มือหนึ่งทางด้านนี้ ซึ่งเรตติ้งเกือบเท่าข่าวค่ำ กระแสดีมาก,ส่วนเรือยาวไทยรัฐทีวี - ไอเดียคือจับกลุ่มชาวบ้านรากหญ้า ผลตอบรับดี เราอยากโฟกัสที่กีฬามหาชน ฟุตบอล มวย เรือยาว อนาคตก็จะเอาวอลเลย์บอลมาด้วย เป็น 4 กีฬาหลักๆ ที่ไทยรัฐทีวีจะโฟกัสลงไป ,ช่วงที่ 6 เรตติ้งทรงที่เลข 2 หลัก อนาคตในมือ,ดูตัวเลขที่เสียไปคุ้มค่ากับสิ่งที่ได้รับมาไหม อันดับเรตติ้งก็วิ่งอยู่ที่เลข 2 หลัก? นิคบอกว่า กับเม็ดเงินที่ลงทุนไปยังไม่คุ้มในเชิงตัวเลข คิดว่ามันจะเป็นสิ่งที่หลีกเลี่ยงไม่ได้ขนาดนั้น ถ้านิคทำธุรกิจขายอาหารมาก่อน มันไม่มีใครตั้งคำถามนี้,ส่วนเรตติ้งที่เป็นอยู่สะท้อนอะไรได้บ้าง เรตติ้งที่เห็นมันมองได้สองมุม มันยังอีกไกลกว่าจะถึง ถ้าเทียบกับระยะเวลาที่เราเกิดขึ้นมา นิคคิดว่าแค่นี้นิคก็พอใจกับทีมงานของตัวเองแล้ว ก็คิดว่าให้ผ่าน ไม่ได้คิดว่าจะมานั่งเสียใจทำไมมันไม่ได้อะไร ซึ่งการทำงานกับคนหมู่มากปัญหาที่พบส่วนใหญ่คือ เรื่องคน ยิ่งคนเยอะก็ประสานงานไม่ทั่วถึง มาตรฐานของแต่ละคนก็ไม่เท่ากัน,วิธีการแก้ปัญหาคือ? - ต้องบอกก่อนนิคค่อนข้างจะแคร์ความรู้สึกของคนรอบข้าง กับพนักงานกับลูกน้อง หลายคนจึงเตือนว่าเราอยู่ในฐานะผู้บริหารแล้วองค์กรก็ใหญ่ขึ้นมาก เราคงไม่สามารถดูแลจิตใจใครได้ทั่วถึงเหมือนตอนที่ยังมีอยู่แค่ไม่กี่คน นี่คือประการที่หนึ่ง,ประการที่สอง คือตอนนี้นิคมีภาระหน้าที่มากที่ไม่สามารถมาลงดีเทลให้กับทุกเรื่องทุกคนได้เพราะนิคต้องเอาเป้าหมายขององค์กรเป็นตัวตั้ง หลายๆ เรื่องที่มากระทบที่หูบางครั้งเราก็ต้องปิดตาปิดหูบ้างเพื่อให้นิคมีเวลาไปโฟกัสกับเรื่องที่จะโฟกัส,โปรเจกต์ต่อไปที่จะสร้างความฮือฮา?, - ,นิคบอกว่า, ,อาจจะไม่ได้เป็นโปรเจกต์ที่หลายๆ คนเห็นแล้ว ว้าว แต่เป็นโปรเจกต์ที่ต่อยอดความสำเร็จจากสิ่งที่เรามีอยู่ตอนนี้ให้ดีขึ้น,ถามว่าอีก 5 ปีเราจะเห็นไทยรัฐทีวี - ไทยรัฐออนไลน์ในรูปแบบไหน ?, ,นิคยังอยากพัฒนาคุณภาพของงานขึ้นไปอีก พัฒนาอย่างต่อเนื่อง สีสันใหม่ๆ ก็ต้องมี ,ส่วนข้อกล่าวหาที่ว่าทำไมไทยรัฐทำอะไรเริ่มต้นดีแต่ไปไม่สุดนั้น คนข้างนอกเขาไม่รู้ว่าในแง่ของการลงทุนเป็นยังไง ถ้าคนพวกนั้นรู้แล้วเขาใช้หลักเดียวกันกับที่นิคตัดสินใจเขาจะเข้าใจว่าทำไมนิคคิดแบบนั้น มันมีเหตุผลของมัน เราไม่ทุ่มแบบบ้าเลือด เงินทุกบาทที่ใช้ไปเราต้องคิดแล้วคิดอีก,ขออนุญาตถามเรื่อง คิดต่าง อย่างเข้าใจ ตอนนี้หลายคนบอกว่าหายไปแล้ว - นิคบอกว่า ,จริงๆ แล้วสิ่งที่เราสื่อสารตอนเปิดตัวช่องยังคงอยู่ คิดต่างอย่างเข้าใจ เป็น ปรัชญา ของไทยรัฐทีวี,ถามว่ากลัวไหมว่าเราจะผลิตสิ่งที่ทุกคนเขาทำกัน บอกตรงๆ เราไม่ได้กลัว เพราะว่าเราใช้ปรัชญานี้ในการผลิตผลงานให้ผู้ชม ไทยรัฐทีวีนำเสนอเนื้อหาในรูปแบบที่แตกต่างจากช่องอื่น โดยยึดหลักการสื่อสารให้คนไทยเข้าใจในเนื้อหานั้นๆ ได้ง่ายและตรงประเด็น ถ้าวันนั้นเราไม่ได้ทำหนังโฆษณาชิ้นนี้ขึ้นมา เลือกพูดกลางๆ กระแสตอบรับอาจไม่แรงเท่านี้ เหมือนเราลุกขึ้นมาจุดพลุให้คนไทยหันมามองและฉุกคิด ที่สุดการผลิตรายการและเนื้อหาของไทยรัฐทีวีก็ต้องถูกบาลานซ์ระหว่างความชอบของคนไทยและเรื่องทางธุรกิจ โดยหวังลึกๆ ว่า เราจะสามารถค่อยๆ ขยับไปถึงจุดที่เป็นช่องทีวีในใจของมหาชนคนไทยได้ในวันหนึ่ง,สุดท้ายฝากสื่อสารถึงผู้ชมที่เป็นแฟนและไม่เคยดูหน่อย - คนที่รักขอบคุณมากๆ เราอยู่มา 65 ปีไม่ได้ ถ้าไม่ได้แรงสนับสนุนจากประชาชนคนไทย ทุกๆ อย่างที่เราทำเพื่อตอบแทนสังคมอยู่แล้วตามปณิธานของคุณตา เพราะฉะนั้นในเรื่องของคุณภาพจริยธรรมเรายึดถือมาเป็นที่หนึ่งอยู่แล้ว มากกว่าความรวดเร็วในการนำเสนอข่าวด้วยซ้ำในหลายๆ ครั้ง ก็ต้องขอบคุณ ,สำหรับคนที่ยังไม่เคยชมหรืออะไรเราก็ไม่รู้จะพูดอะไรกับเขามากนักมันนานาจิตตัง คนไม่ใช่ทำอะไรก็ผิด ได้แต่หวังว่าเขาจะเห็นด้านดีของเราบ้าง นิคไม่ใช่คนประเภทที่จะมาประกาศว่าเราทำคุณงามความดีอะไรบ้าง นิคคงไม่ลุกมาว่า คุณมาว่าด่าฉันทำไม ทีฉันทำเรื่องนี้ให้สังคมไม่เห็นมาชมฉันบ้าง ธรรมชาติของคนเรื่องร้ายๆ กระจายไปเร็วกว่าเรื่องดีๆ อยู่แล้ว เราอยู่ในระดับพี่ใหญ่ในวงการคือมันต้องใจแข็ง,โลโก้ไทยรัฐคือปรึซิม ไทยรัฐยังเป็นปรึซึมให้สังคมใช่ไหม - ผู้หญิงที่ชื่อมีความหมายว่า ผู้มีจิตใจสวยงาม งดงาม ยืนยันแววตามุ่งมั่นว่า,พวกเรายังเป็นกระจกสะท้อนให้กับสังคมต่อไป. 
ในวันที่ไทยรัฐยุคใหม่ ปรับทัพขยับอีกครั้งจนหลายคนสังเกตถึงการเปลี่ยนแปลงได้ เรามีโอกาสได้สัมภาษณ์ นิค จิตสุภา วัชรพล เจ้าหน้าที่บริหารสายงานกลยุทธ์และการตลาด บริษัท ทริปเปิล วี บรอดคาสท์ จำกัด ผู้บริหารสถานีโทรทัศน์ไทยรัฐ
จิตสุภา วัชรพล,นิค จิตสุภา วัชรพล,ไทยรัฐทีวี,เปิดใจจิตสุภา วัชรพล,จิตสุภา วัชรพลคือใคร,เบื้องหลังไทยรัฐทีวี,ประวัติจิตสุภา วัชรพล,เบื้องหลังไทยรัฐออนไลน์,วัชร วัชรพล,เจ้าหน้าที่บริหารสายงานกลยุทธ์และการตลาด บริษัท ทริปเปิล วี บรอดคาสท์ จำกัด,พี่น้องจิตสุภา วัชรพล,จิตสุภา วัชรพลลูกใคร,ประวัติวัชรพล,การศึกษาจิตสุภา วัชรพล,จิตสุภา วัชรพลเรียนจบอะไร,ชื่อเล่นจิตสุภา วัชรพล,นิคจิตสุภา วัชรพล,ทีวีดิจิตอล,ธุรกิจไทยรัฐทีวี,เรื่องลับไทยรัฐออนไลน์,นิคจิตสุภา,ไลฟ์สไตล์,ข่าวไลฟ์สไตล์,ข่าวไทยรัฐออนไลน์,ข่าวไทยรัฐไลฟ์สไตล์,ข่าว